**Ieteikumi izglītības iestādei:**

 nodrošināt pirmsskolā drošu vidi, veicot drošības pasākumus, izmantojot visus

iespējamos izglītības iestādes resursus, nepieciešamības gadījumā piesaistot

pašvaldības resursus;

 bērna vardarbīgas uzvedības gadījumos rīkoties saskaņā ar Ministru kabineta 2009.gada

24.novembra noteikumiem Nr.1338 “Kārtība, kādā nodrošināma izglītojamo drošība

izglītības iestādēs un to organizētajos pasākumos”;

 risinot problēmsituācijas, rakstiski fiksēt veiktās darbības. Dokumentējot vēlams

iekļaut informāciju, piemēram, par sarunas, tikšanās datumu, vietu, sarunas

dalībniekiem, tikšanās iemeslu, veiktajām darbībām, panākto vienošanos, uzdevumiem

un izpildes termiņiem un atbildīgajiem u.c.;

 informēt bērna vecākus vai aizbildni par bērna atkārtoti agresīvo uzvedību pret vienaudžiem un citu vecāku prasību nekavējoties novērst vardarbības gadījumus grupā;

 noslēgt rakstisku vienošanos ar vecāku vai aizbildni par veicamajiem uzdevumiem, izpildītājiem

un izpildes termiņiem;

 turpināt uzsāktos atbalsta pasākumus ar problēmsituācijā iesaistītajiem;

 pēc iespējas ātrāk organizēt grupas vecāku sapulci, pieaicinot atbalsta personālu un vai

iestādes vadītāju, ar mērķi:

- izskaidrot iestādes turpmākās darbības, nodrošinot drošu vidi iestādē;

- informēt par palīdzības saņemšanas iespējām vardarbībā cietušajiem.

 ja vecāks vai aizbildnis neievēro vienošanos, rakstiski informēt sociālo dienestu par bērna uzvedības problēmām, sniedzot vispusīgu, detalizētu informāciju par laika periodu, kopš kura laika vērojamas uzvedības problēmas, to izpausmēm, biežumu, intensitāti, sadarbību ar aizbildni un iestādes līdz šim veiktās darbības, un lūdzot iesaistīties problēmsituācijas risināšanā, t.sk., izvērtēt nepieciešamību organizēt starpinstitūciju tikšanos un bāriņtiesas iespējamo iesaistīšanu;

 sniegt informāciju aizbildnim par bērna individuālā atbalsta programmas izstrādes

iespējām VBTAI Konsultatīvajā nodaļā.